માનવમિત્ર, અમદાવાદ : બેંગલુરૂના જિંદાલ નેચરક્યોર ખાતે સારવાર કરાવીને અમદાવાદ પરત ફરેલા પાસ કન્વીનર હાર્દિક પટેલે આજે આવતાની સાથે જ ફરી એકવાર ગુજરાત સરકાર પર આકરા પ્રહારો કર્યા હતા. ભાજપ સરકાર અને ધારાસભ્યોને ખેડૂતો કે ગુજરાતની જનતાની કંઇ પડી નથી. લસણ-ડુંગળી સહિતના શાકભાજીના ભાવો તળિયે બેસી જવા છતાં અને ખેડૂતો માટે રાતા પાણીએ રડવાના દિવસો હોવાછતાં આ સંવેદનહીન સરકારને ખેડૂતોની કોઇ ચિંતા કે પરવા નથી. વિધાનસભામાં તાજેતરમાં ભાજપ અને કોંગ્રેસના ધારાસભ્યોએ તોતીંગ પગારવધારો લઇ લીધો તે પરથી તો એમ લાગે છે કે, જા પગારવધારો ના મળ્યો હોત તો, ધારાસભ્યો આત્મહત્યા કરી લેત એમ કહી હાર્દિકે ધારાસભ્યો પર માર્મિક કટાક્ષ કર્યો હતો.